
Konkursi väljakuulutamine
koolieelse lasteasutuse Sädemeke
juhataja vaba ametikoha täitmiseks

1. Asjaolud ja menetluse käik

Koolieelne lasteasutus Sädemeke on koolieast noorematele lastele hoidu ja alushariduse omandamist võimaldav munitsipaalõppeasutus. Kõrgemalseisvaks organiks on Narva Linnavalitsuse Kultuuriosakond. Koolieelse lasteasutuse tööd juhib juhataja, kes koordineerib ja korraldab lasteasutuse eesmärkide ja ülesannete täitmist vastavalt koolieelse lasteasutuse Sädemeke põhimäärusele. Hetkel asutuse juhataja ametikoht on vaba ning selle ametikoha täitmiseks kuulutatakse välja avalik konkurss.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt Koolieelse lasteasutuse seaduse § 21 lõikele 5 juhataja vaba ametikoha täitmiseks korraldatakse avalik konkurss. Konkursi kuulutab välja linnavalitsus.
Vastavalt Narva koolieelse lasteasutuse juhataja ja munitsipaalkooli direktori vaba ametikoha täitmiseks korraldatava avaliku konkursi kuulutamise ja läbiviimise korra”, mis on kinnitatud Narva Linnavalitsuse 10.08.2004.a. määrusega nr 810, punktile 2 konkursiteade avaldatakse ühes kohalikus (linna- või maakondlikus) ajalehes ja ühes vabariiklikus ajalehes vähemalt kümme päeva enne konkursi toimumist.
3. Otsus


3.1 Kuulutada välja konkurss koolieelse lasteasutuse Sädemeke juhataja vaba ametikoha täitmiseks.

3.2 Kinnitada konkursikomisjon järgmises koosseisus:

Tarmo Tammiste


Ants Liimets

Jelena Torokvei

Jelizaveta Tšertova

Ljubov Fomina
Jelena Štšerbakova
- linnapea, komisjoni esimees

- linnasekretär

- abilinnapea

- Narva Linnavolikogu hariduskomisjoni esimees

- Narva Linnavalitsuse Kultuuriosakonna juhataja asetäitja haridusalal
- Koolieelse lasteasutuse Sädemeke hoolekogu liige
3.3 Kehtestada koolieelse lasteasutuse Sädemeke juhataja vaba ametikoha konkursist osavõtjatele järgmised nõuded:
· eelkoolipedagoogika alane kõrgharidus ja vähemalt kolmeaastane pedagoogilise töö staaž koolieelses lasteasutuses ning läbitud 160-tunnine juhtimiskoolitus või muu pedagoogiline kõrgharidus ja vähemalt viieaastane pedagoogilise töö staaž koolieelses lasteasutuses ning läbitud 160-tunnine eelkoolipedagoogika kursus ja 160-tunnine juhtimiskoolitus
· riigikeele oskus kõrgtasemel
3.4 Konkursil osalejatel esitada vajalikud dokumendid hiljemalt 05.09.2008.a.
3.5 Narva Linnavalitsuse Kultuuriosakonnal avaldada konkursiteadet ajalehtedes.

4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega  sätestatud korras.
Tarmo Tammiste

Linnapea                                                                    Ants Liimets

                                                                                   Linnasekretär

